b'\n_START_ARTICLE_\nOut of the Blue\n_START_SECTION_\nSnemanje\n_START_PARAGRAPH_\nJeff Lynne je celoten album napisal v treh tednih in pol po nenadnem izbruhu kreativnosti, med dopustom v \xc5\xa0vicarskih Alpah. Skupina je album posnela v dveh mesecih. Tretja stran dvojnega albuma vsebuje Concerto for a Rainy Day (koncert za de\xc5\xbeevni dan), ki ga sestavljajo \xc5\xa1tiri skladbe, ki skupaj tvorijo suito, namesto ene celotne skladbe. Vremenski efekti, ki jih lahko sli\xc5\xa1imo pri suiti, so bili resni\xc4\x8dni, posnel pa jih je Lynne med de\xc5\xbeevnim poletjem v M\xc3\xbcnchnu leta 1977. Suita je Lynnovo zadnje poseganje v simfoni\xc4\x8dni rock.\n_START_SECTION_\nConcerto for a Rainy Day\n_START_PARAGRAPH_\nTretja stran plo\xc5\xa1\xc4\x8de s podnaslovom Concerto for a Rainy Day (Koncert za de\xc5\xbeevni dan), je glasbena suita sestavljena iz \xc5\xa1tirih skladb, ki govori o vremenu in njegovem vplivu na spremembo razpolo\xc5\xbeenja, kon\xc4\x8da pa se s soncem in sre\xc4\x8do v skladbi "Mr. Blue Sky". Suito je navdahnila Lynnova izku\xc5\xa1nja, ko je posku\xc5\xa1al pisati skladbe med hudim nalivom. Suita se za\xc4\x8dne s skladbo "Standin\' in the Rain" s stra\xc5\xa1ljivimi klaviaturami in posnetkom resni\xc4\x8dnega de\xc5\xbeja, ki ga je posnel Lynne zunaj studia. Ob 0:33 lahko med prasketanjem nevihte sli\xc5\xa1imo stavek "Concerto for a Rainy Day", ki ga izgovori klaviaturist skupine, Richard Tandy. Ob 1:07 igrajo godala kratico "ELO" v morsejevi abecedi. S to skladbo je skupina za\xc4\x8dela koncerte turneje Out of the Blue leta 1978._NEWLINE_Pri drugem delu suite, "Baig Wheels", zopet sli\xc5\xa1imo temo vremena in odseva. Razen albuma Out of the Blue, se skladba ni pojavila na nobeni kompilaciji vse do leta 2000, ko jo je Lynne vklju\xc4\x8dil na retrospektivnem albumu Flashback. "Summer and Lightning" je tretja skladba suite. Tema de\xc5\xbeja se skozi skladbo nadaljuje, \xc4\x8deprav sta razpolo\xc5\xbeenje in besedilo bolj optimisti\xc4\x8dna. "Mr. Blue Sky" je \xc5\xbeivahna skladba, ki slavi sonce in zaklju\xc4\x8duje suito. To je tudi edina skladba suite, ki je iz\xc5\xa1la kot singl.\n_START_SECTION_\nNaslovnica\n_START_PARAGRAPH_\nVesoljsko ladjo na naslovnici je oblikoval Kosh, umetni\xc5\xa1ko obdelal pa Shusei Nagaoka. Ladja je bila upodobljena po Koshevem logotipu skupine, ki je bil ustvarjen za predhodni album, A New World Record, podobna pa je vesoljski postaji iz filma 2001: Vesoljska odiseja. \xc5\xa0tevilka JTLA 823 L2 na letalu, ki prihaja v postajo, je originalna katalo\xc5\xa1ka \xc5\xa1tevilka albuma. Album vsebuje tudi vlo\xc5\xbeek izreza vesoljske postaje iz lepenke ter plakat \xc4\x8dlanov skupine. Vesoljsko temo je skupina prenesla tudi na turnejo, kjer je nastopala na odru v obliki vesoljske postaje.\n_START_SECTION_\nPonovne izdaje\n_START_PARAGRAPH_\nFebruarja 2007 je iz\xc5\xa1la izdaja ob 30. obletnici izdaje z bonus skladbami kot del serije Sony/BMG Music Epic/Legacy. Naklada izdaje je bila omejena, vsebovala pa je tudi barvno bro\xc5\xa1uro ter redke fotografije in spominke. Album je takrat \xc5\xa1e enkrat dosegel top 20 britanske lestvice. Kot \xc5\xa1esti singl z albuma je kot digitalni singl in singl na vinilu iz\xc5\xa1el "Latitude 88 North"._NEWLINE_Leta 2012 je Music on Vinyl ponovno izdala album na vinilu. Prvih 1000 izvodov je bilo izdelanih na modrem vinilu, ostali pa na standardnem \xc4\x8drnem vinilu.\n_START_SECTION_\nSprejem\n_START_PARAGRAPH_\nBilly Altman je januarja 1978 v recenziji za Rolling Stone zapisal, da se \xc4\x8duti, da je bil album "skrbno produciran in izveden", ka\xc5\xbee vplive skupin The Beach Boys, The Bee Gees in The Beatles, da pa je bil kon\xc4\x8dni rezultat "popolnoma votel in blag". Rob Mitchum pa je leta 2007 v retrospektivni recenziji za Pitchfork Media zapisal: "Vesoljska ladja na naslovnici je lahko zelo tvegana poteza, vendar je Out of the Blue dokaz kako je lahko zvok dober, ko je pristop pravi."_NEWLINE_3. oktobra 2013 je bil album, z 1 milijonom prodanih izvodov, s strani VH1, uvr\xc5\xa1\xc4\x8den na 23. mesto lestvice 35. najbolje prodajanih dvojnih albumov vseh \xc4\x8dasov.'